प्रियंका आ निक के सगाई
मुंबई, 18 अगस्त (वार्ता). बॉलीवुड का संगही हॉलीवुडो का फिलिमन में आपन छाप छोड़े वाली अभिनेत्री प्रियंका चोपड़ा के सगाई शनिचर का दिने उनुका से 11 बरीस छोट विदेशी गायक निक जोनस का साथे हो गइल.
पंजाबी परंपरा का साथे सगाई के रस्म प्रियंका का घरे पर भइल आ एह दौरान प्रियंका अउऱ निक के परिवार आ करीबी मौजूद गहलें. प्रियंका पीयर कपड़ा में रहली जबकि निक सफेद कुर्ता आ पायजामा पहिरले रहलें.
सगाई के तस्वीर सोशल मीडिया छवले बाड़ी सँ. साँझ के प्रीतिभोज में रणवीर सिंह, कंगना रनौत, आलिया भट्ट, अभिषेक बच्चन, ऐश्वर्या राय, अनुराग कश्यप, संजय लीला भंसाली, मुकेश अंबानी, दीपिका पादुकोण आ अउरिओ मशहूर हस्ती लोग के शामिल होखे के खबर बा.
अबहीं शादी के तारीख या त तय नइखे भा एकर एलान नइखे भइल.
bho_Deva bho_Deva bho_Deva bho_Deva bho_Deva